**Záhorská knižnica v Senici, Záhorská galéria Jána Mudrocha v Senici, Záhorské múzeum v Skalici,
organizácie v zriaďovateľskej pôsobnosti Trnavského samosprávneho kraja, Mestské centrum kultúry Malacky**

v y h l a s u j ú

**11. ročník súťaže**

**K N I H A  Z Á H O R I A 2018**

**Aké knihy môžu byť prihlásené**

▪ knihy, ktoré vyšli v roku 2018 a sú úzko späté s regiónom Záhoria tematicky alebo osobou autora textovej alebo obrazovej časti
▪ sú z oblasti beletrie, odborno-populárnej, vedeckej alebo detskej literatúry
▪ majú pridelené medzinárodné číslo ISBN

**Kto môže prihlásiť knihu**

▪ čitateľská verejnosť, sám autor, inštitúcie, vydavateľstvá, kníhkupci, distribútori, obecné a mestské úrady

**Ako a do kedy prihlásiť**

Jeden výtlačok prihlasovaného titulu je potrebné doručiť do Záhorskej knižnice **do 31. júla 2019.**

**Kto nominuje z prihlásených kníh 12 finalistov**

Všetky prihlásené knihy posúdi odborná porota z týchto hľadísk:

□ obsahová úroveň,

□ vizuálna úroveň (obrazové a grafické spracovanie),

□ spätosť s regiónom Záhoria,

□ prínos pre región Záhoria.

Zo všetkých prihlásených kníh vyberie porota zložená zo zástupcov organizátorov 12 nominovaných kníh, z ktorých budú čitatelia hlasovaním vyberať víťaznú knihu – Knihu Záhoria 2018.

**Kde nájdete nominované knihy**

Pred hlasovaním bude možné prezrieť si porotou nominovaných 12 súťažiacich kníh v:

▪ v Záhorskej knižnici v Senici, Vajanského 28,

▪ v Mestskej knižnici v Skalici, Námestie slobody 142/4,

▪ v Mestskom centre kultúry v Malackách, Záhorácka 1919.

Presný termín výstavy nominovaných kníh v jednotlivých inštitúciách v Senici, Skalici a Malackách bude vopred zverejnený.

**Kto rozhodne o výsledkoch**

O víťazovi – Knihe Záhoria 2018 - spomedzi 12 nominovaných kníh rozhodne čitateľská verejnosť prostredníctvom hlasovania:

▪ v Záhorskej knižnici v Senici, Mestskej knižnici v Skalici, Mestskom centre kultúry v Malackách

▪ prostredníctvom internetového hlasovania na zverejnených webových stránkach **do 30. septembra 2019.**

Počas trvania súťaže môže hlasujúci hlasovať len jedenkrát a udeliť nominovaným knihám 1 hlas.

**Vyhlásenie výsledkov**

Súťaž bude vyhodnotená **v októbri 2019.**